
Referat fra møde i Mosbjerg - Tolne Landsbyråd
mandag den 4. april 2016 kl. 19.00 
i Mosbjerg Sognegård
Dagsorden
1. Godkendelse af referat fra 29. februar 2016
2. Godkendelse af dagsorden
3. Meddelelser fra formand og næstformand
4. Sager til orientering
· Vendsyssel Friskole/Børnehus
· Opgaver til Landsbypedellen
· Store affaldsdag 17/4 kl. 10 - 13
· Sankt Hans 2016
· Ældretræf 2016
· Årsmøde 2016
5. Meddelelser fra udvalg og rådsmedlemmer
6. Regnskab
7. Mødekalender
Forslag til mødedatoer (alle mandage)
9. maj (årsmøde) og 
13. juni
8. Eventuelt.


Deltagere
Kirsten Walther	Formand
Inger Thomsen	Sekretær
Bitten Pedersen	Næstformand
Jette Jensen	Kasserer, TMI	
Ulla Balslev	Løsgænger
Knud Mølgaard	Tolne Borgerforening
Allan Nielsen	KFUM spejderne
Søren Michaelsen	Tolne Borgerforening
Egon Holm	Vendsyssel Friskole
Karen Pedersen 	Brugsen
Ulla Christensen	Løsgænger
Henrik Christensen	Løsgænger



Fraværende
Ulla Pia Lauritsen	Mosbjerg og Omegns Borgerforening
Peter Bredahl	TMU
Ania Gustavsen	Tolne Borgerforening
George Christensen	Mosbjerg Sogns jagtforening
Karen M. Lynge	Ridelauet
Kurt Thomsen	Lokalarkiv, UBL og SUC
Ivan Leth		Kommunalbestyrelsen

Ad 1. 	Godkendelse af referat fra den 29. februar 2016.
Referatet godkendt.

Ad 2	Godkendelse af Dagsorden.
Dagsorden godkendt

Ad 3	Meddelelser fra formand og næstformand.
Kirsten meddeler der er kommet indbydelse til generalforsamling i LAG Nord. Start kl. 18.00 med Kaare Dybvad med ”Udkantsmyten”. Derefter generalforsamling kl.19.00, hvor der er valg til bestyrelsen. Ivan Leth er på valg.
Den 3 maj er der møde i Landsbyforum, sidste frist for ansøgninger til vedligehold er den 21/4.
Ulla kontakter Jan, for at se hvad der skal repareres på rekreativt område.
Der er blevet fundet hvilke vine vi kan vælge imellem for at få lokal fælles vin. Der skal udskrives konkurrence om etiket. Der satses på smagning i Brugsen inden sommerferien.
Kort omtale af Aprilsnaren på facebooksiden Et Aktivt Nærområde.
Bitten fortæller om velkomsten og informationen til de indbudte sjællændere, der måske kunne søge de stillinger ved staten efter udflytning. Biblioteket fortalte om deres tilbud sammen med Metropolen. Kommunen fortalte om boligmuligheder, både leje og eje, og hvorfor det var godt at flytte hertil. Kommunen overvejer at leje tomme ældreboliger ud til favorabel pris. Det skal dog først godkendes på et møde. Jobcentret var til stede, men der var desværre ikke mange job heroppe til ægtfæller.
Skole og uddannelsestilbud både offentlige og private og kultur og fritid havde lavet en lille film om Hjørrings tilbud.
Per Nielsen fra Landsbyforum præsenterede repræsentanterne fra oplandet, og de fremmødte fik lejlighed til at spørge og lytte til hvor mange ting vi har at tilbyde. Stor interesse for at flytte, men der var jo noget i den anden ende der skulle afhændes først.
Bitten og Henrik gjorde hvad de kunne, og gik derfra med en positiv fornemmelse.

AD 4	Sager til orientering
· Vendsyssel Friskole/Børnehus
Ved generalforsamlingen trak Egon sig, så nye kræfter kunne komme til. Et overskud på 177.000 kr. og skolen er købt og betalt. Det blev meddelt at bestyrelsen skal stille med et medlem til Landsbyrådet. Egon hjælper stadig med nogle ting. Tordis Sørensen er blevet ny formand.

· Opgaver til Landsbypedellen
Ulla Christensen skal have ham med rundt på Rekreativt område, for at se hvad der skal laves. Der er også rigtig mange muldvarper på pladsen.

· Store affaldsdag 17/4 2016
Karen giver rundstykker og kaffe inden start. Kirsten Walther er tovholder. Opgaverne er blandt andet vaskning af byskilte og opsamling af affald. Tolne borgerforening finder ud af hvordan, de kan deltage og nyde godt af Karens tilbud.

· Sankt Hans
Der er stadig ikke afklaring med Båltaler.

· Ældretræf 17/7 2016
Planlægningen er i fuld gang.

· Årsmøde den 9/5 2016
Der er ikke kommet svar fra Tove Føns. Kan hun ikke, spørger vi Hugo.

Ad 5.	Meddelelser fra rådsmedlemmer og udvalg
	
Karen	Det var en god generalforsamling med Gert Nielsen fra Launis, der fortalte om virksomhedens historie og opstart.
	Der er sorte tal på bundlinjen, og det er vigtigt. Karen kom lige fra et møde med de høje herrer i Coop, hvor det kom frem at der vil blive et ”smag på Brugsen” event den 3/6.

Allan	Lederhygge komsammen den 14/4 i Millerskoven og et Børnearrangement den 16/4. Kr. Himmelfartsløb 5/5 er også i Millerskoven.
Inger	Sidste sogneeftermiddag onsdag den 6/4 med Kirsten Munkholt, og sidste sogneaften er forårskoncerten den 14/4.

Knud	Kort orientering om hvor langt, han er med hjemmesiden mosbjergtolne.dk og hvordan det går med facebooksiden.

Jette	TMI har godt gang i bodbolden både for drenge og piger. Der er også et hold ældre herrer der spiller. TMI skal hjælpe med servering og barsalg til revyen og så er der Allan Olsen koncert den 23/7. Hans har fået afsluttende sommerstævne for microputter til TMI, der afholder det

Kirsten	TMU – Der er valgt ny bestyrelse ind kom Camilla og Dorthe. 15/4 er der arrangement med håndens arbejde som tema. Onsdag den 4/5 er der Tour de Mosbjerg, hvor der er fællesgrill med Mosbjerg borgerforening bagefter.

Ad 6.	Regnskab
Der har været en masse bøvl med papirpost der stadig kommer til Annette, men det skulle være på plads nu. Pengene fra Energi Nord Fonden er også endelig kommet.

Ad 7,	Mødekalender
Forslag til møder(alle mandage)
9.maj(Årsmøde)og 13/6. 
Møderne efter sommer satser vi på er tirsdage, så det er forskellige der har svært ved at komme.

Ad 8.	Eventuelt.



[bookmark: _GoBack]Arrangementer i fremtiden

	Dato
	Begivenhed
	Tid
	Hvor

	23/6
	Sankt Hans fest i Mosbjerg
	18.00
	Mosbjerg

	24/6
	Coast2coast
	23 - 03
	Brugsen

	17/7
	Ældretræf
	11 – 16
	Tolne Skovpavillon

	23/7
	Koncert m. Allan Olsen
	
	Tolne Skovpavillon

	Uge 30
	Pølsevogn ved Dagli´ Brugsen
	13 - 21
	Brugsen

	6/8
	Udflugt til Hanstholm
	8 - 18
	

	26/8
	Open by Night
	17 - 23
	Brugsen

	3/9
	Loppemarked
	
	KFUM-spejderne

	?/9
	Traktortræk
	
	

	3/12
	Julefesten 
	10 - 14
	Friskolen

